Քևին Լազանյա

**Քևին Լազանյա** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Ուդինեզեի և Իտալիայի ազգային հավաքականի կազմում։ Խաղում է կենտրոնական հարձակվողի դիրքում։

## Ակումբային կարիերա
### Վաղ կարիերա
Ֆուտբոլիստի կարիերան Լազանյան սկսել է Գովերնոլեզե սիրողական ֆուտբոլային ակումբում, ապա խաղացել է ցածր դիվիզիոններում հանդես եկող Չերեայում և Էստեում։

### Կարպի
2014 թվականի հուլիսի 11-ին Լազանյան միացավ Կարպիին։ Իր դեբյուտը Սերիա B-ում նշեց սեպտեմբերի 13-ին՝ փոխարինման մտնելով Կրոտոնեի դեմ խաղում և գոլային փոխանցում տալով այս հանդիպման ավելացված ժամանակում։ Իր առաջին գոլը խփեց նոյեմբերի 15-ին՝ Չիտադելայի դեմ խաղում։ 2015 թվականի մարտի 28-ին Լազանյան դուբլ ձևակերպեց Վիչենցայի դեմ խաղում՝ 2-1 հաշվով հաղթանակ պարգևելով Կարպիին։ Մայիսի 3-ին իտալացին 2 գոլային փոխանցում տվեց Մոդենայի դեմ խաղում՝ օգնելով իր թիմին հաղթել 2-1 հաշվով։ Իր առաջին մրցաշրջանում Լազանյան անցկացրեց 30 հանդիպում՝ դառնալով 5 գոլի ու 3 գոլային փոխանցման հեղինակ և օգնելով Կարպիին տեղափոխվել Սերիա A։

Իր առաջին հանդիպումը Սերիա A-ում Լազանյան անցկացրեց 2015 թվականի օգոստոսի 23-ին՝ թիմի մեկնարկային կազմում խաղադաշտ դուրս գալով Սամպդորիայի դեմ խաղում։ Իտալիայի առաջնությունում առաջին գոլը խփեց 2016 թվականի հունվարի 24-ին՝ Ինտեր Միլանի դեմ խաղում՝ գրավելով մրցակցի դարպասը հանդիպման ավելացված ժամանակում և փրկելով իր թիմին պարտությունից։ Փետրվարի 12-ին Լազանյան գոլ խփեց Ռոմայի դեմ խաղում, սակայն Կարպին պարտվեց 1-3 հաշվով։ Ապրիլի 25-ին նա խփեց Էմպոլիի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ 2015-16 մրցաշրջանում Լազանյան անցկացրեց 39 հանդիպում՝ դառնալով 5 գոլի և 4 գոլային փոխանցման հեղինակ։

2016-17 մրցաշրջանում Կարպին վերադարձավ Սերիա B։ 2016 թվականի հոկտեմբերի 9-ին Լազանյան խփեց Սպեցիայի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Դեկտեմբերի 30-ին նա գոլի հեղինակ դարձավ Նովարայի դեմ խաղում, սակայն Կարպին պարտվեց 2-1 հաշվով։ 2017 թվականի փետրվարի 18-ին Լազանյան գոլ խփեց Բրեշիայի դեմ խաղում։ Ապրիլի 25-ին իտալացին դուբլ ձևակերպեց Տրապանիի դեմ խաղում՝ 2-1 հաշվով հաղթանակ պարգևելով Կարպիին։ Ակումբի կազմում Լազանյան անցկացրեց 42 հանդիպում առաջնությունում՝ դառնալով 14 գոլի և 5 գոլային փոխանցման հեղինակ։

### Ուդինեզե
2017 թվականի հունվարի 14-ին Լազանյան 4․5 միլիոն եվրոյի դիմաց տեղափոխվեց Ուդինեզե, և մինչև մրցաշրջանի ավարտը վարձավճարով վերադարձավ Կարպի։ Իր դեբյուտը Ուդինեզեի կազմում նշեց 2017 թվականի օգոստոսի 12-ին՝ մեկնարկային կազմում խաղադաշտ դուրս գալով Իտալիայի գավաթի Ֆրոզինոնեի դեմ խաղում։ Այս խաղում նա գոլ խփեց՝ օգնելով իր թիմին հաղթել 3-2 հաշվով։ Նոյեմբերի 30-ին Լազանյան գոլի և 2 գոլային փոխանցման հեղինակ դարձավ Իտալիայի գավաթի Պերուջայի դեմ խաղում։ Դեկտեմբերի 23-ին՝ Վերոնայի դեմ խաղում նա դարձավ գոլի և գոլային փոխանցման հեղինակ՝ օգնելով Ուդինեզեին հաղթել 4-0 հաշվով։ 2018 թվականի ապրիլի 29-ին իտալացին դուբլ ձևակերպեց Բենևենտոյի դեմ խաղում։ Իր առաջին մրցաշրջանում Լազանյան անցկացրեց 32 հանդիպում՝ դառնալով 14 գոլի և 6 գոլային փոխանցման հեղինակ։

Ուդինեզեի ավագի թևկապով Լազանյան առաջին անգամ խաղադաշտ դուրս եկավ 2018 թվականի օգոստոսի 11-ին՝ Իտալիայի գավաթի Բենևենտոյի դեմ խաղում։ Որպես թիմի ավագ Սերիա A-ում առաջին հանդիպումը անցկացրեց օգոստոսի 19-ին՝ Պարմայի դեմ խաղում։ Հոկտեմբերի 9-ին Լազանյան երկարաձգեց իր պայմանագիրը Ուդինեզեի հետ մինչև 2023 թվականը։

## Միջազգային կարիերա
Իտալիայի ազգային հավաքական Լազանյան առաջին անգամ հրավիրվեց 2018 թվականի հոկտեմբերի 9-ին Ռոբերտո Մանչինիի կողմից՝ Լեհաստանի դեմ խաղի համար փոխարինելու վնասվածք ստացած Սիմոնե Ձաձային։ Իր դեբյուտը ազգային հավաքականում նշեց հոկտեմբերի 14-ին՝ փոխարինելով Ֆեդերիկո Բերնարդեսկիին Լեհաստանի դեմ խաղում։ Նա գոլային փոխանցում տվեց Քրիստիանո Բիրագիին այս հանդիպման ավելացված ժամանակում, ինչի շնորհիվ Իտալիան հաղթեց 1-0 հաշվով։

## Կարիերայի վիճակագրություն
### Ակումբային վիճակագրություն
*2018 թվականի հոկտեմբերի 22-ի դրությամբ*

### Միջազգային վիճակագրություն
*2018 թվականի հոկտեմբերի 22-ի դրությամբ*

## Ծանոթագրություններ

## Արտաքին հղումներ
* Լազանյայի պաշտոնական Ֆեյսբուքի էջը
* Լազանյայի պաշտոնական Ինստագրամի էջը
* Լազանյան transfermarkt-ում
* Լազանյան soccerbase.com-ում
* Լազանյան WhoScored.com կայքում
* Լազանյան Ուդինեզեի պաշտոնական կայքում
* Լազանյան Սերիա A-ի պաշտոնական կայքում 
* Լազանյան ՈՒԵՖԱ-ի պաշտոնական կայքում

Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Կարպիի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ